CELEX: 62009TN0078
Language: fi
Date: 2009-02-25 00:00:00
Title: Asia T-78/09 P: Valitus, jonka Euroopan parlamentti on tehnyt 25.2.2009 virkamiestuomioistuimen asiassa F-148/06, Collée v. parlamentti, 11.12.2008 antamasta tuomiosta

1.5.2009   
            
            
               FI
            
            
               Euroopan unionin virallinen lehti
            
            
               C 102/28
            
         Valitus, jonka Euroopan parlamentti on tehnyt 25.2.2009 virkamiestuomioistuimen asiassa F-148/06, Collée v. parlamentti, 11.12.2008 antamasta tuomiosta
   (Asia T-78/09 P)
   2009/C 102/42
   Oikeudenkäyntikieli: ranska
   
      Asianosaiset
   
   
      Valittaja: Euroopan parlamentti (asiamiehet: C. Burgos ja A. Lukošiūtė)
   
      Muu osapuoli: Laurent Collée (Luxembourg, Luxemburg)
   
      Vaatimukset
   
   
               —
            
            
               virkamiestuomioistuimen koko valituksenalainen tuomio on kumottava
            
         
               —
            
            
               asia on ratkaistava lopullisesti hylkäämällä Colléen kanne perusteettomana
            
         
               —
            
            
               oikeudenkäyntikuluista on päätettävä lain mukaisesti.
            
         
      Oikeudelliset perusteet ja pääasialliset perustelut
   
   Parlamentti vaatii tällä valituksella kumottavaksi asiassa F-148/06, Collée vastaan parlamentti, 11.12.2008 annetun tuomion, jolla virkamiestuomioistuin kumosi parlamentin päätöksen myöntää Colléelle kaksi ansiopistettä vuoden 2004 ylennyskierroksella.
   Parlamentti vetoaa valituksensa tueksi seuraaviin neljään valitusperusteeseen:
   
               —
            
            
               tosiseikkojen ja selvitysaineiston ottaminen huomioon vääristyneellä tavalla, koska virkamiestuomioistuin totesi, että se, että Collée ei ollut saanut kolmatta ansiopistettä, johtui pelkästään siitä, että hänen ansionsa eivät olleet paremmat kuin virkamiehillä, jotka olivat saaneet kolme pistettä, vaikka Colléen hallinnollisen valituksen ratkaisemiseksi tehdystä vertailusta ilmeni, että hänen arviointikertomuksensa ei ollut yhtä hyvä kuin virkamiehillä, jotka olivat saaneet kolme pistettä
            
         
               —
            
            
               perustelujen puuttuminen, koska virkamiestuomioistuin ei selittänyt syitä siihen, miksi se poikkesi aikaisemmasta oikeuskäytännöstä, ja perustelujen ristiriitaisuus, koska yhtäältä valituksenalaisen tuomion 42 ja 46 kohta ovat ristiriidassa sen 18 kohdan kanssa, ja toisaalta kyseisen tuomion 43 ja 46 kohta ovat ristiriidassa sen 44 ja 45 kohdan kanssa
            
         
               —
            
            
               Euroopan yhteisöjen virkamiehiin sovellettavien henkilöstösääntöjen 45 artiklan ja sitä koskevan oikeuskäytännön rikkominen, koska parlamentin soveltama vaatimus paremmista ansioista kolmannen pisteen myöntämiseksi ei ole ristiriidassa henkilöstösääntöjen 45 artiklan kanssa; virkamiehen on siis oltava alenevassa ansiojärjestyksessä edellä sitä viimeistä virkamiestä, joka on saanut kolme pistettä
            
         
               —
            
            
               yhdenvertaisen kohtelun periaatteen loukkaaminen, koska parlamentin väitetään loukanneen tätä periaatetta, vaikka Colléen tilannetta ei voitu rinnastaa kolme ansiopistettä saaneiden virkamiesten tilanteeseen.